ปกติถ้ามาร้านนี้จะสั่งแต่อาหารป่าทาน แต่ก็ไม่ได้มานานแล้ว เหตุผลหนึ่ง คือ เมนูของทางร้านไม่ระบุราคา
 และทางร้าน คิดค่าอาหารแตกต่างกันมากในแต่ละครั้ง 

วันก่อนได้เข้าดูที่แอพวงใน เห็นว่า ปัจจุบันทางร้านมีเมนูที่ระบุราคาอาหารแล้ว จึงแวะทานค่ะ

ร้านตั้งอยู่บน ถ.บายพาส ติดกับร้าน ลลิตาเบเกอรี่ 

ครั้งนี้ เข้าไปในร้านรู้สึกแปลก ๆ เจ้าของร้านไม่ใช่คนที่เราคุ้นเคย และมีน้องเหมียวเดินอยู่ทั่วไปในร้าน ไปวันธรรมดา ร้านเงียบมากค่ะ

รายการที่สั่ง

1 แกงป่าปลาคัง (180 บาท) รสชาติ เผ็ดร้อน เนื้อปลาสด ผักสด ยกเว้นมะเขือเหลืองที่มีกลิ่นไม่ค่อยดีทำให้เสียรสเล็กน้อย แต่โดยรวม รสชาติใช้ได้ค่ะ

2 ห่อหมกทะเล (120 บาท) ตอนเสิร์ฟมา แอบสงสัยว่าส่งผิดโต๊ะ เพราะไม่เหมือนห่อหมกของร้านอื่น รายการนี้รสชาติหวานมากไปหน่อยค่ะ

...อาหาร 2 อย่าง รวม ข้าว 2 จาน น้ำเปล่า น้ำแข็ง รวมจ่าย 360 บาท 

โดยรวมอาหารรสชาติใช้ได้ การบริการรวดเร็ว มีที่จอดรถหน้าร้าน สะดวกค่ะ